ELEMENTI, KRITERIJI I PLAN VREDNOVANJA UČENIKA 
BIOLOGIJA 7

Učiteljica: Mateja Dvanajščak, prof.  
Razred: 7. (a, b, c)

Elementi vrednovanja iz nastavnog predmeta Biologija obuhvaćaju Usvojenost bioloških koncepata i Prirodoznanstvene kompetencije.

· usvojenost bioloških koncepata – obuhvaća:
· poznavanje temeljnih bioloških pojmova 
· objašnjavanje temeljnih bioloških procesa i pojava
· objašnjavanje međuodnosa i uzročno-posljedičnih veza u živome svijetu te međuovisnosti žive i nežive prirode
· primjenu znanja i rješavanje problemskih zadataka s pomoću usvojenog znanja.

Oblici vrednovanja su usmena i pismena provjera znanja te praktični radovi/projekti; predviđeno je usmeno ocjenjivanje svakog učenika barem jednom u svakom polugodištu (učenik može biti ispitan na svakom satu); planirano je pet pisanih provjera znanja tijekom nastavne godine (dvije u prvom polugodištu, tri u drugom); predviđeni je barem jedan praktični rad po polugodištu.


· prirodoznanstvene kompetencije - obuhvaćaju:
· vještinu izvođenja praktičnih radova 
· razvijenost istraživačkih vještina
· prikazivanje, analiza i tumačenje rezultata istraživanja
· korištenje različitih izvora znanja
· kompetencije rješavanja problema i predlaganje vlastitih rješenja 
· izvođenje praktičnih i istraživačkih radova, izradu modela, praćenje životnih ciklusa, proučavanje prirodnih procesa, sekcije, izradu herbarijske i/ili zoološke zbirke, prezentacije, seminare, postere, eseje, oblikovanje različitih grafičkih organizatora itd.

Upute za izradu određenih praktičnih radova učenici će dobiti pravovremeno i detaljno razrađeno kako bi znali što i kako trebaju raditi.

Učenikova aktivnost (aktivno sudjelovanje u nastavi/zalaganje, domaće zadaće, radna bilježnica,..) bilježiti će se u rubriku Bilješke i ta rubrika također utječe na zaključnu ocjenu iz predmeta Biologije.

Kriteriji vrednovanja 

	
	USVOJENOST BIOLOŠKIH KONCEPATA – USMENA PROVJERA
	USVOJENOST BIOLOŠKIH KONCEPATA – PISMENA PROVJERA
	PRIRODOZNANSTVENE KOMPETENCIJE

	ZALAGANJE UČENIKA
(Bilješke)

	


ODLIČAN (5)

	
- usvojeno znanje primjenjuje u novim situacijama i na složenijim primjerima
- uspješno primjenjuje stečeno znanje te korelira usvojeno sa srodnim gradivom
- samostalno rješava najsloženije problemske zadatke 
- samostalno uočava i tumači uzročno-posljedične veze i međuodnose u živome svijetu navodeći vlastite primjere
	


89 – 100 %



	- samostalno osmišljava praktične radove te pokazuje originalnost i kreativnost u njihovu izvođenju 
- samostalno postavlja istraživačka pitanja i na temelju njih osmišljava istraživanja, a rezultate rada kreativno prikazuje i argumentira uočavajući povezanost promatranih promjena s usvojenim nastavnim sadržajima i svakodnevnim životom
- redovito sudjeluje u raspravama i interpretacijama
- uspješno se služi dodatnom literaturom i izvorima te procjenjuje točnost podataka u dodatnoj literaturi
	Učenik pokazuje izrazit interes za nastavu, uvijek je aktivan u nastavnom procesu, često se javlja kako bi odgovorio na postavljeno pitanje brzo, točno i s razumijevanjem; redovito i samostalno izvršava obveze.

	


VRLO DOBAR (4)
	- uspješno objašnjava naučeno 
- služi se usvojenim znanjem i navodi vlastite primjere te logično obrazlaže prirodne zakonitosti uz rijetke poticaje ili pomoć učitelja
- povezuje naučene nastavne sadržaje sa svakodnevnim životom
- uglavnom samostalno rješava problemske zadatke te objašnjava biološke procese, uzročno-posljedične veze i međuodnose u živome svijetu  
	


77 – 88 %
	- precizno izvodi praktične radove 
- u provođenju istraživanja u potpunosti slijedi zadane etape uz manju pomoć u formuliranju istraživačkog pitanja
- samostalno prikazuje rezultate istraživanja, analizira ih, izvodi zaključke i prezentira rezultate rada 
- uspješno samostalno opaža te često sudjeluje u raspravama i interpretacijama
- samostalno odabire adekvatnu literaturu i njome se služi  
	Učenik je u radu redovit i samostalan, često se javlja, ali zbog brzopletosti ponekad griješi; pokazuje interes za nastavu.

	


DOBAR (3)
	- razumije osnovne obrađene sadržaje, ali ih ne primjenjuje u novoj situaciji niti potkrepljuje vlastitim primjerima
- nesigurno objašnjava uzročno-posljedične veze u živome svijetu
- u rješavanju problemskih zadataka i prikazivanju međuodnosa u živome svijetu treba pomoć učitelja
	


64 – 76 %
	- nedovoljno samostalno izvodi praktične radove, ali rado u njima sudjeluje te nastoji oponašati druge
- nedovoljno samostalno provodi istraživanje i primjenjuje usvojeno teorijsko znanje
- vidljivi su propusti u opažanju, a u raspravama sudjeluje samo povremeno
- prikazivanje i argumentacija rezultata nije dovoljno precizna te treba pomoć učitelja 
- uz pomoć prepoznaje ili postavlja istraživačka pitanja i služi se dodatnom literaturom
	Javlja se uglavnom kod lakših i jednostavnijih pitanja, u radu mu je često potrebna pomoć, ne snalazi se u obrazlaganju bioloških zakonitosti.

	


DOVOLJAN (2)
	
- prepoznaje temeljne biološke pojmove i reproducira ih
- slabo uviđa međuodnose u živome svijetu 
- opisuje biološke pojave i procese nejasno i bez dubljeg razumijevanja, a obrazlaže površno te u navođenju primjera koristi samo primjere iz obrade
- nabraja faze nekog procesa, ali ne može ga samostalno opisati i izvesti zaključke
- čak i uz pomoć učitelja slabo i nesigurno primjenjuje znanje
	


50 – 63 %
	- pri izvođenju praktičnog rada i provođenju istraživanja treba kontinuiranu pomoć, ali se trudi primijeniti osnovna pravila
- opažanja su manjkava kao i argumentacija dobivenih rezultata 
- rijetko izrazi vlastito mišljenje
- slabo se služi dodatnim izvorima znanja i teško procjenjuje točnost ili relevantnost u dodatnoj literaturi
- djelomično točno prikazuje rezultate istraživanja, a tumačenja rezultata su jako manjkava
	Potrebno ga je stalno poticati na rad; u radu redovito traži pomoć i rijetko se javlja; teško usvaja nova znanja.

	

NEDOVOLJAN (1)
	Učenik nije usvojio osnovne pojmove, pogrešno objašnjava i ne povezuje gradivo, ne razumije smisao gradiva. Ne izvršava zadatke, ne surađuje, ne želi govoriti.
	

0 – 49 %
	Pokazuje konstantnu nezainteresiranost u proširivanju znanja, u grupnom radu najčešće stoji sa strane i ne sudjeluje.
Ne izvršava zadane zadatke.
Nije pripremio unaprijed dogovoreni praktičan rad.
	Ne pokazuje interes niti uz poticaj učitelja; na satu gotovo nikada nije aktivan i ne javlja se; izrazito teško usvaja gradivo zbog nezainteresiranosti.
Neodgovoran odnos prema radu.


[bookmark: _Hlk238628895]Napomena: Postoci se računaju u odnosu na ukupan broj bodova na pismenom dijelu ispita. Moguća je izmjena postotka koji je potreban za određenu ocjenu ovisno o rezultatu razreda.


Pismeno ispitivanje učenika prema prilagođenom programu

	Ocjena
	Postotak riješenosti zadataka

	NEDOVOLJAN (1)
	0 – 39 %

	DOVOLJAN (2)
	40 – 54 %

	DOBAR (3)
	55 – 69 %

	VRLO DOBAR (4)
	70 – 84 %

	ODLIČAN (5)
	85 – 100 %



Prilikom ocjenjivanja učenika s posebnim potrebama (učenici koji pohađaju predmet biologije prema prilagođenom programu s individualiziranim pristupom te učenicima s individualiziranom pristupom) pazit će se na njihove potrebe te će se ovisno o tome i ocjenjivati. Primjerice ako djetetu više odgovara usmeno ispitivanje onda ćemo njegovo znanje provjeravati na taj način.

Učenicima s posebnim potrebama (daroviti učenici) tijekom nastavnog procesa omogućit će se šire proučavanje tema koje ih zanimaju. 




- Zaključivanje ocjena - Učeniku u zbir zaključne ocjene ulaze ocjene i bilješke iz cijele nastavne godine. 
                                        - Zaključna ocjena ne mora proizlaziti iz aritmetičke sredine svih ocjena.

· Kod zaključivanja ocjena u obzir će se uzimati rubrika Bilješke i to na načina da ukoliko je učenik između dviju zaključnih ocjena, primjerice vrlo dobar (4 ) ili odličan (5), a u Bilješkama je zabilježeno da je učenik aktivan u radu, da redovito rješava domaće zadaće i zadatke u radnoj bilježnici, to može rezultirati zaključnom ocjenom odličan (5), a u suprotnome ocjenom vrlo dobar (4).



Napomena 1: U razredima u kojima su evidentne slabije sposobnosti učenika, prilikom pismene provjere znanja moguće je kriterije/postotke riješenosti iz gornje tablice smanjiti i prilagoditi razrednoj situaciji.

Napomena 2: Ukoliko na pismenoj provjeri više od 60% učenika postigne ocjenu nedovoljan, pismena provjera će se ponoviti. Međutim, ako učenici iz protesta nisu rješavali zadatke, neće biti ponavljanja pismene provjere znanja.

Napomena 3: Učenik koji ima više negativnih ocjena, za ispravak tih ocjena mora zadovoljiti minimalno gradivo u dogovoru s nastavnikom. Negativne ocjene iz pismenih provjera znanja moraju biti ispravljene na pozitivnu ocjenu, dok negativne ocjene iz usmenih provjera znanja učenik može ispravljati po želji i potrebi. Gradivo koje učenik treba usvojiti bit će prilagođeno mogućnostima učenika i naglasak će biti na onim dijelovima nastavnog sadržaja koji su nužni za daljnje praćenje predmeta biologije.


RAZINE USVOJENOSTI ODGOJNO-OBRAZOVNIH ISHODA 
	  
	 
RAZINA OSTVARENOSTI 
 

	ODGOJNO-OBRAZOVNI ISHOD 
	ZADOVOLJAVAJUĆA 
	DOBRA 
	VRLO DOBRA 
	IZNIMNA 

	OŠ BIO A.7.1. 
Uspoređuje različite veličine u živome 
svijetu te objašnjava princip građe živih bića 
	razlikuje jednostanične i višestanične organizme; prepoznaje princip ekonomičnosti u omjeru površine i volumena živih  
struktura  
	povezuje brojnost stanica s veličinom organizma;  
opisuje princip ekonomičnosti u omjeru površine i volumena živih struktura  
	raspravlja o razlikama/sličnostima jednostanične i višestanične  
organizacije; objašnjava princip ekonomičnosti u omjeru površine i volumena živih struktura  
	raspravlja o prednostima/nedostatcima jednostanične i višestanične  
organizacije; povezuje odnos površine i volumena s preživljavanjem organizma  

	OŠ BIO A.7.2. 
Povezuje usložnjavanje građe s razvojem novih svojstava u različitih organizama 
	prepoznaje  
zajednička obilježja živih bića, osnovne dijelove  
stanice/ 
organizma, uloge i položaj najvažnijih organa te osnovne značajke građe odabranih skupina  
	opisuje zajednička obilježja živih bića, osnovne dijelove stanice/ 
organizma, uloge i položaj najvažnijih organa te osnovne značajke građe odabranih skupina  
	povezuje brojnost organela sa zadaćom stanice, a građu organa/ organskih sustava s njihovim osnovnim ulogama te objašnjava najvažnije značajke građe predstavnika odabranih skupina  
	procjenjuje  
povezanost oblika, građe i zadaće stanice/organa/ 
organizma te uspoređuje značajke predstavnika odabranih skupina  

	OŠ BIO B.7.1. 
Uspoređuje osnovne životne funkcije pripadnika različitih skupina živoga svijeta 
	prepoznaje osnovne uloge organskih sustava u preživljavanju organizma; opisuje smjer prijelaza tvari kroz staničnu membranu na poznatome primjeru  
  
	opisuje uloge organskih sustava u preživljavanju organizma; prepoznaje povezanost svojstava vode s transportom tvari kroz membranu  
  
	objašnjava uloge organskih sustava u pravilnome funkcioniranju organizma; predviđa smjer kretanja čestica kroz staničnu membranu povezujući transport tvari s komunikacijom stanice i okoline  
	uspoređuje načine funkcioniranja različitih organizama povezujući ih s preživljavanjem; predviđa smjer kretanja čestica kroz staničnu membranu povezujući ga s funkcioniranjem organizma  

	OŠ BIO B.7.2. 
Analizira utjecaj životnih navika i rizičnih čimbenika na zdravlje organizma ističući važnost prepoznavanja simptoma bolesti i pravovremenoga poduzimanja mjera zaštite  
	prepoznaje osnovne rizične čimbenike povezujući ih s razvojem bolesti uz naglašavanje važnosti osobne higijene i prevencije; opisuje i pokazuje osnovne postupke pružanja prve pomoći  
	opisuje posljedice djelovanja rizičnih čimbenika, načine prevencije te važnost provjere zdravstvenoga stanja organizma  
  
	objašnjava važnost pravovremenoga saniranja narušenoga zdravlja te povezuje epidemiološki lanac i mjere sprečavanja širenja zaraze  
  
	objašnjava principe vraćanja organizma u uravnoteženo stanje i daje nove primjere koji opisuju uzročno-posljedične odnose okolišnih čimbenika i zdravlja  
  

	OŠ BIO B.7.3. 
Stavlja u odnos prilagodbe živih bića i životne uvjete  
  
	prepoznaje povezanost prilagodbi organizama sa životnim uvjetima  
  
	uspoređuje prilagodbe različitih organizama povezujući ih sa životnim uvjetima  
  
	povezuje prilagodbe s preživljavanjem živih bića na određenome staništu  
  
	povezuje prilagodbe s preživljavanjem živih bića uspoređujući životne uvjete tijekom prošlosti i danas te objašnjava uzročno-posljedične veze ukazujući na međuovisnost živih bića i okoliša  

	OŠ BIO C.7.1. 
Uspoređuje načine prehrane te procese vezanja i oslobađanja energije u različitih organizama  
	opisuje organizme s obzirom na način prehrane povezujući fotosintezu i stanično disanje s aerobnim životnim uvjetima, a vrenje s anaerobnim uvjetima; prepoznaje ulogu vrenja u svakodnevnome životu povezujući ga sa saprofitima 
	opisuje procese fotosinteze i staničnoga disanja povezujući ih s odgovarajućim organelima u kojima se zbivaju; opisuje primjenu procesa vrenja u svakodnevnome životu na jednostavnim primjerima  
	objašnjava povezanost procesa fotosinteze i staničnoga disanja; daje primjere koji potvrđuju prisutnost vrenja u svakodnevnome životu  
	uspoređuje procese fotosinteze i staničnoga disanja objašnjavajući njihovu  
ulogu, polazišne tvari i tvari koje nastaju; stavlja u odnos  
način života organizma, njegovu građu i proces kojim oslobađa energiju  

	OŠ BIO C.7.2.
Uspoređuje energetske potrebe različitih organizama uzimajući u obzir potrebnu vrstu i količinu hrane za očuvanje zdravlja  
  
	prepoznaje važnost prisutnosti kisika i hranjivih tvari za  
oslobađanje energije; razlikuje hranjive tvari neophodne za održavanje života, a njihov pretjerani  
unos i nedostatak povezuje s  
mogućnošću razvoja bolesti  
	opisuje povezanost disanja i prehrane s oslobađanjem energije i zadovoljavanjem energetskih potreba organizma ističući važnost prisutnosti hranjivih tvari za odvijanje procesa staničnoga disanja; objašnjava važnost prilagođavanja prehrane zahtjevima organizma  
	objašnjava povezanost načina prehrane organizma i opskrbe stanica hranjivim tvarima i kisikom s energetskim zahtjevima; povezuje hranjive tvari s njihovom energetskom vrijednosti i raspravlja o utjecaju pravilne prehrane na životne funkcije  
	uspoređuje energetske potrebe različitih organizama povezujući ih s njihovom građom i načinom  
života; povezuje  
energetsku vrijednost hrane s očuvanjem zdravlja i procjenjuje o utjecaju prehrane na životne funkcije  

	OŠ BIO D.7.1. 
Primjenjuje osnovne principe znanstvene metodologije i objašnjava dobivene rezultate  
  
	provodi jednostavno istraživanje uz kontinuirano  
usmjeravanje i vođenje: postavlja pitanje na osnovi promatranja, koristi se jednostavnim procedurama i mjerenjima za prikupljanje podataka, donosi jednostavne zaključke na osnovi rezultata  
istraživanja, prepoznaje ulogu kontrolne skupine i važnost ponavljanja mjerenja  
	provodi jednostavno istraživanje uz kontinuirano  
usmjeravanje i vođenje: postavlja  
istraživačko pitanje na osnovi kojega skuplja podatke, prikazuje prikupljene podatke korištenjem tabličnim i grafičkim prikazima, donosi jednostavne zaključke, opisuje važnost kontrolne skupine i važnost ponavljanja mjerenja  
	provodi jednostavno istraživanje uz povremeno  
usmjeravanje i vođenje: postavlja  
istraživačko pitanje na osnovi kojega skuplja podatke, opisuje prikazane rezultate istraživanja i donosi zaključke, objašnjava važnost kontrolne skupine i primjene srednje vrijednosti  
	provodi jednostavno istraživanje uz povremeno  
usmjeravanje i vođenje: postavlja  
istraživačko pitanje na osnovi kojega s pomoću predloška izvodi hipotezu, odabire primjerene metode rada za prikupljanje podataka, opisuje prikazane rezultate na temelju kojih donosi zaključke, stavlja u odnos kontrolnu skupinu, srednju vrijednost i pouzdanost rezultata  
istraživanja  

	OŠ BIO D.7.2. Objašnjava važnost i utjecaj bioloških otkrića na svakodnevni život  
	opisuje važnost bioloških otkrića i čovjekov utjecaj na prirodne procese na jednostavnim primjerima  
	objašnjava važnost bioloških otkrića za život suvremenoga čovjeka i njegov  
utjecaj na prirodne procese na konkretnim primjerima  
	povezuje biološka otkrića sa životom suvremenoga čovjeka te raspravlja o opravdanosti čovjekova utjecaja na prirodne procese  
	procjenjuje važnost bioloških otkrića te predviđa posljedice čovjekova utjecaja na prirodne procese; komentira etičnost i odgovornost znanstvenika, ali i cjelokupnoga društva pri korištenju rezultatima bioloških  
otkrića  




KRITERIJI OCJENJIVANJA PLAKATA I PPT PREZENTACIJE

	 
	OPIS UČENIČKOG POSTIGNUĆA I OCJENE

	Elementi
	Dovoljan (2)
	Dobar (3)
	Vrlo dobar (4)
	Odličan (5)

	Izgled plakata/PPT
	Bez vizualnih osobitosti; sadržaji su nasumično postavljeni; nedostaju slike; neurednost; greške u pravopisu.
	Pojedini dijelovi plakata su prazni, a pojedini pretrpani; nedostaju slike ili tekst; slova su nečitljiva s veće udaljenosti.
	Plakat uredan, ali ne privlači pozornost; na plakatu ima  previše teksta, a slova bi trebala biti veća kao i naslov rada. 
	Snažan vizualni dojam; odličan omjer teksta i slika; Očita je kreativnost u izradi plakata, dobra veličina slova.

	Sadržaj plakata/PPT
	Većina sadržaja se ne odnosi na temu; neprimjeren uzrastu i predznanju. Sadržaji su preuzeti iz znanstveno neprovjerenih izvora. Ne razlikuju se glavni i sporedni sadržaji.  
	Sadržaji nisu dobro odabrani (prelagani ili presloženi). Učenici ne razumiju pojedine pojmove. 
Logički slijed postoji, ali bez uvodnog dijela i zaključka. 
	Pojedini sadržaji nisu primjereni uzrastu učenika, ali većina dobro opisuje temu. 
Sadržaji imaju logički slijed, samo neki odlomci sadrže previše teksta.  
	Odabrani sadržaji odlično opisuju temu; prilagođeni uzrastu i predznanju učenika i znanstveno su utemeljeni. 
Sadržaji su složeni  logičkim slijedom; u obliku odlomaka; svaki odlomak uz korištenje natuknica. 

	Prezentacija plakata/PPT
	Učenik se nije pripremio za izlaganje, ne zna odgovoriti na pitanja učitelja i učenika. 
	Učenik tijekom izlaganja čita s plakata; izbjegava komunikaciju s učiteljem i učenicima.
	Učenik pokazuje manju nesigurnost u komunikaciji s učiteljem i učenicima.
	Učenik s lakoćom izlaže i uspostavlja komunikaciju s učiteljem i učenicima.





